Livet med Larkins

Livet med Larkins er en britisk TV-serie produsert av Yorkshire Television for ITV. Den ble første gang sendt i 1991. Den er basert på H.E. Bates' roman The Darling Buds of May fra 1958, samt dens oppfølgere.

Handlingen foregår på landsbygda i Kent på 1950-tallet. Sidney «Pop» Larkin (David Jason) og Florence «Ma» Larkin (Pam Ferris) har etterhvert syv barn. Catherine Zeta-Jones slo gjennom i rollen som eldstedatteren Mariette som gifter seg med skatteinspektøren Cedric «Charlie» Charlton (Philip Franks).

Handling
Familien Larkin bor på en gård i England, i Kent. Sidney ("Pop") og Florence ("Ma") har seks barn: eldstedatteren Mariette, sønnen Montgomery, og deretter døtrene Primrose, tvillingene Zinnia og Petunia, og Victoria. Ma er husmor mens Pop supplerer inntektene fra gården med forskjellige andre, ikke helt lovlige foretak. Skatteoppkreveren Cedric ("Charley") dukker opp for å foreta skatteettersyn hos Pop, men forelsker seg i Mariette og slutter i jobben sin for å leve livet på landsbygda. Mens Ma og Pop oppdrar sine andre barn, forsøker Charley å forsørge sin kone Mariette. Ma og Pop får sitt syvende barn, Oscar, og Charley og Mariette får sin første baby, John Blenheim.

Pops og Mas forhold er kjærlig gjennom hele serien. Pop er flørtende og gjenstand for mange fremstøt fra andre kvinner. Ma er klar over de fleste og er tilsynelatende ubekymret. Pop er stolt av alle barna sine og oppdragene hans gir tydeligvis penger i kassen for familien, nok til å finansiere internatskole for tvillingene, maritim kostskole for Monty, et svømmebasseng, et messeområde og en ferie til Frankrike. Han er imidlertid like motivert av å gjøre godt og hjelpe andre som å tjene penger. Ma blir tidvis involvert i Pops oppdrag, eller lager et eget opplegg. De har noen veldig nære venner, men livsstilen deres er uvanlig, og spesielt det faktum at de aldri har vært gift får folk i landsbyen til å heve øyenbrynene.

Mariette og Charleys forhold er mer ustabilt, delvis på grunn av usikkerhet når det gjelder hennes vakre utseende, og varierende suksess med å gjøre deres nyervervede humlehage lønnsom. Mariettes forretningsferdigheter kommer etterhvert til syne når de kjøper et lokalt bryggeri. Primrose fremstilles som en frustrert romantiker. Hun flytter til Frankrike for å bo med en gutt på sin egen alder og forsøker å forføre både Charley og landsbypresten når hun kommer tilbake. Monty sliter i mellomtiden med mobbing, både hjemme og på internatskolen. De stadig mer rampete tvillingene vokser gradvis fra sin yngre søster Victoria, som elsker å erte alle søsknene sine, spesielt Primrose.

Tidslinje
Alle episodene foregår angivelig i løpet av 1958 og 1959. Den første sesongen er basert på den første boken, som ble skrevet i og hadde handlingen lagt til 1958.

I den åttende sesongen (Le Grand Weekend) sammenfaller Larkin-familiens helgetur med Charles de Gaulles statsbesøk, som skulle datere episodens begivenheter til april 1960.

Skuespillere

Hovedroller
Av de fire hovedrollemedlemmene var Jason og Ferris med i alle tjue episoder, mens Zeta-Jones og Franks dukket opp i atten. Deres eneste fravær var i den tredje seriens dobbeltepisode "Cast Not Your Pearls Before Swine" (3.3 & 3.4).
 David Jason, som Sidney Charles "Pop" Larkin, familiens far
 Pam Ferris, som Florence Daisy "Ma" (Parker) Larkin, familiens mor
 Catherine Zeta-Jones, som Mariette Charlton, Larkins eldste datter
 Philip Franks, Cedric "Charley" Charlton, Mariettes ektemann

Biroller – Larkin-familien
Skuespillerne som spilte de andre Larkin-barna og barnebarnet er listet under. Alle barna, bortsett fra de som kom til verden senere i handlingen, dukket opp i den første episoden. Etter å ha dukket opp i de seks første episodene ble skuespilleren som spiller Primrose byttet ut, den andre dukket opp fra den syvende episoden (den første julespesialen) og utover. Skuespillerne som spiller rollene som Oscar og John Blenheim vises først i henholdsvis avsnitt 1.5 og 2.1. Mariettes og Charleys lille sønn John Blenheim ble spilt av Daisy-May Bates, sønnedatteren til forfatteren av bøkene.
 Julie Stichbury som Primrose Larkin (1991) (6 episoder)
 Abigail Rokison som Primrose Larkin (1991–1993) (12 episoder)
 Ian Tucker som Montgomery 'Monty' Larkin, eldste sønn (13 episoder)
 Christina Giles som Petunia Larkin, Zinnias tvillingsøster (18 episoder)
 Katherine Giles som Zinnia Larkin, Petunias tvillingsøster (18 episoder)
 Stephanie Ralph som Victoria Larkin, den yngste Larkin-datteren (19 episoder)
 Ross Marriott som Oscar Larkin, deres yngste barn (16 episoder)
 Daisy-May Bates som John Marlborough Churchill Blenheim Charlton, Charleys og Mariettes sønn (11 episoder)

Biroller – andre
Andre skuespillere som dukket opp i mer enn en historie, det vil si i mer enn en dobbel episode:
 Rachel Bell som peppermøen Edith Pilchester (16 episoder)
 Moray Watson som brigaderen, en pensjonert hæroffiser (11 episoder)
 Kika Mirylees som Angela Snow (7 episoder)
 Martyn Les som sersjant Wilson, en politibetjent (6 episoder)
 Tyler Butterworth som sogneprest John Candy (4 episoder)
 Michael Jayston som bryggerieieren Ernest Bristow (4 episoder)
 Carol MacReady som butikkeieren fru Daws (4 episoder)
 Sheila Burrell som fru Kinthley, eier av en humlehage som Charlie kjøper (4 episoder)
 Steven Brand som Tom Sargent (4 episoder)
 Anna Massey som Mademoiselle Antoinette Dupont, en fransk hotelleier (3 episoder)
 Michael Culver som Sir George Bluff-Gore, en lokal godseier (3 episoder)
 Richenda Carey som Lady Bluff-Gore, kona til Sir George (3 episoder)
 John Carlin som pastor Spink (3 episoder)

Referanser

Eksterne lenker 
 

Britiske TV-serier fra 1990-årene